C 194/46
FI
Euroopan unionin virallinen lehti
12.5.2022
1.12 ETSK kehottaa komissiota ottamaan käyttöön osaamissopimuksen syrjäisimmillä alueilla samaan tapaan kuin se on tehnyt useiden teollisuusekosysteemien kohdalla.
1.12.1 Syrjäisimpien alueiden vihreä siirtymä voi onnistua vain, jos näillä alueilla on pätevää työvoimaa, jota ne tarvitsevat säilyttääkseen kilpailukykynsä.
Koulutus on keskeisessä asemassa vihreää taloutta koskevan tietoisuuden lisäämisessä ja osaamisen parantamisessa sellaisissa välineissä kuin Erasmus+-ohjelman vihreä osio ja ilmastoasioita edistävä koulutuksen koalitio.
Komissio toteuttaa kestävää kilpailukykyä, sosiaalista oikeudenmukaisuutta ja selviytymis- ja palautumiskykyä tukevalla Euroopan osaamisohjelmalla lippulaivatoimia, joilla tarjotaan ihmisille oikeanlaiset taidot vihreää ja digitaalista siirtymää varten.
Osaamisohjelman yhteydessä komissio helpottaa myös uudelleen- ja täydennyskoulutusta koskevien sitoumusten laatimista kaikissa teollisuuden ekosysteemeissä.
Syrjäisimmät alueet on otettava kaikin tavoin mukaan näihin komission lippulaivatoimiin erityisen työohjelman avulla.
1.12.2 ETSK pyytää komissiota tehostamaan toimiaan eriarvoisuuden vähentämiseksi syrjäisimmillä alueilla, sillä covid-19-pandemia on vaikuttanut toimiin, joilla tähdätään eriarvoisuuden vähentämiseen.
Syrjäisimpiä alueita pidetään pysyvästä eriarvoisuudesta kärsivinä alueina.
Keskustan ja periferian käsitteillä on selitetty osittain varallisuuden jakaantumista taloudessa, jossa suhteet ovat usein epätasapainoiset.
Taloudellisen, sosiaalisen ja alueellisen yhteenkuulu­ vuuden lujittaminen on yksi EU:n tärkeimmistä tavoitteista.
1.13 ETSK kehottaa komissiota varmistamaan, että elpymisprosessissa otetaan huomioon sosiaaliset tarpeet ja että se on yhtenäinen ja tasapainoinen aluetasolla.
Komitea painottaa tarvetta tarkastella aluetta kokonaisuutena kullekin sopivien ratkaisujen löytämiseksi.
1.13.1 ETSK kehottaa komissiota ryhtymään toimenpiteisiin digitaaliyhteyksien takaamiseksi syrjäisimmillä alueilla.
Näillä alueilla kyvyttömyys varmistaa digitaaliteknologian yleinen ja luotettava saatavuus sekä siihen liittyvien resurssien tehokas käyttö pahentaa eriarvoisuutta enemmän kuin muualla.
Jo ennestään olemassa ollut digitaalinen kuilu on kuitenkin syventynyt, ja pandemia on lisännyt entisestään eriarvoisuutta, minkä vuoksi osa ihmisistä on pudonnut kiihtyvän digitalisaation kelkasta.
Työelämästä, koulutuksesta, terveydenhuollosta ja julkisista palveluista tulee epäilemättä yhä riippuvaisempia digitaaliteknologiasta.
1.13.2 ETSK pyytää komissiota toteuttamaan jatkuvia ponnisteluja tutkimuksen ja innovoinnin alalla, sillä ne ovat välttämättömiä, jotta voidaan hyödyntää kaikki syrjäisimpien alueiden ominaispiirteiden tarjoamat mahdollisuudet.
Nämä liittyvät valtameriin, meriin ja meriluonnonvaroihin, ja niitä olisi pidettävä ensisijaisina, koska ne tarjoavat runsaasti potentiaalia talouden vahvistamiseksi, laadukkaiden työpaikkojen luomiseksi ja kansalaisten hyvinvoinnin varmistamiseksi.
Kyse on suuresta määrästä kaiken kokoisia yrityksiä.
Tämä on ensisijaisen tärkeää sekä perinteisen toiminnan kehittämiseksi että uusien markkinoiden luomiseksi, mikä auttaisi myös houkuttelemaan alueille nuoria.
1.14 ETSK pyytää komissiota toteuttamaan vesi- ja jätevesihuoltoa koskevan laajan hankkeen tulevissa syrjäisimpien alueiden toimenpideohjelmissa.
Näiden suurten hankkeiden tulisi olla suoraan Euroopan komission hallinnoimia.
Suurhankkeet mobilisoivat mittavia investointeja, joiden yksikköarvo on yli 50 miljoonaa euroa, ja niitä tuetaan EU:n koheesiopolitiikan varoilla.
Niistä on suoraan hyötyä jäsenvaltioille ja niiden kansalaisille, kun ne luovat parempaa infrastruktuuria ja uusia työpaikkoja sekä terveellisemmän ympäristön ja avaavat uusia kaupallisia mahdollisuuksia.
1.14.1 Ranskan syrjäisimpien alueiden asukkailla ei ole juomavesihuoltoa ja jätevesijärjestelmä on usein puutteellinen.
Juomaveden saanti sekä jätevesihuolto ovat olennainen osa oikeutta elämään ja ihmisarvoon sekä kohtuulliseen elintaso tarvetta.
1.15 ETSK pyytää komissiota laatimaan ajantasaistetun tiedonannon analyyseista, jotka koskevat syrjäisimpien alueiden tilannetta suhteessa maahanmuuttoilmiöön.
Siinä on kehotettava alueita tekemään yhteistyötä muuttoliikeasioissa ja pyydettävä, että näihin alueisiin sovelletaan uutta eurooppalaista muuttoliikesopimusta, joka mahdollistaa ”pakollisen yhteisvastuumekanismin” käynnistämisen ”muuttopaineen” takia. 2.
Yleistä 2.1 Syrjäisimmät alueet, jotka sijaitsevat useilla maantieteellisillä alueilla, antavat Euroopalle geostrategisen, taloudellisen ja kulttuurisen aseman useiden mantereiden reunamilla, minkä lisäksi niistä koituu Euroopan unionille ainutlaatuisia hyötyjä.
Näihin hyötyihin liittyy olennainen lisäarvo, ja ne muodostavat luonnollisen tukirakenteen EU:n ja kolmansien maiden väliselle yhteistyölle myös niiden omien maantieteellisten alueiden ulkopuolella.
Ne laajentavat omalta osaltaan Euroopan kansainvälistä vaikutuspiiriä, ja niille on ominaista ainutlaatuinen potentiaali tarjota ratkaisuja EU:n kohtaamiin haasteisiin vastaamiseksi.
Euroopan komissio on ilmoittanut antavansa Ranskan puheenjohtajakauden aikana uuden tiedonannon, joka koskee komission ja syrjäisimpien alueiden välisen strategisen kumppanuuden saattamista ajan tasalle.
2.2 Määritettyjen etujen hyödyntäminen on suurelta osin riippuvaista EU:n kyvystä olla vuorovaikutuksessa kaikkien kansalaistensa kanssa.
Kansalaisyhteiskunnan on edistettävä omalta osaltaan kaikkien eri toimijoiden (valtioiden, alueiden, paikallisviranomaisten, paikallisyhteisöjen, koulujen, yritysten ja yksityishenkilöiden) tietoisuuden lisäämistä, jotta ne havaitsevat, että syrjäisimmät alueet pystyvät edistämään konkreettisten operatiivisten toimien yleistämistä kestävän kehityksen tavoitteiden saavuttamisen nopeuttamiseksi.
Vaikutusten mittaamista voitaisiin hyödyntää moniin erityyppisiin tarpeisiin (kalastus, maatalous ja mallien kehittäminen; kulttuuri ja alan arvostuksen lisääminen; työllisyys ja ammatillinen koulutus; yleissivistävä koulutus ja nuorten liikkuminen; yritysten kehittäminen; ympäristö, energia ja ilmastohaasteet; maahanmuutto).